GiliGold/VAD_KnessetCorpus huggingface dataset:
נדב דוידוביץ: קודם כול, אני רוצה לומר שמעולם בהיסטוריה האנושית בטווח זמן כל כך קצר לא הגענו להישג יוצא דופן של פיתוח חיסונים בגישות שונות, כפי שהוצג כאן ולא אחזור על הדברים.
נדב דוידוביץ: רק אומר שאיגוד רופאי בריאות הציבור בהחלט שמח מאוד על כך, תומך מאוד בחיסונים.
נדב דוידוביץ: אגיד עכשיו כמה דברים חשובים מבחינת ההמשך.
נדב דוידוביץ: הדבר שהכי חשוב לעשות כרגע זה להיות כמה שיותר שקופים וכמה שיותר לשלב גורמים מקצועיים כמו איגודים מקצועיים, גורמים כמו ארגון "מדעת", שאני יודע שנציגים שלו נמצאים כאן.
נדב דוידוביץ: אנחנו עובדים איתם, ביחד עם איגודי רופאי ילדים, כבר שנים רבות מאוד בנושא של עידוד חיסונים.
נדב דוידוביץ: כדי שנגיע לרמת התחסנות גבוהה אנחנו צריכים לראות איך אנחנו מנצלים את הזמן להסברה.
נדב דוידוביץ: בזמנו ניסינו לקדם חוק של עידוד התחסנות.
נדב דוידוביץ: חשוב לי להדגיש, זה לא חוק של כפייה, אנחנו לא מאמינים בכפייה.
נדב דוידוביץ: אנחנו חושבים שהסברה ותמריצים חיוביים זה הדבר הנכון.
נדב דוידוביץ: המודל של מחוסן גן, למי שמכיר, שבו הלחץ מגיע מלמטה, הוא מודל נהדר שאפשר לאמץ אותו גם כאן.
נדב דוידוביץ: במיוחד אנחנו חייבים לגייס איתנו את הרופאים כי לצערי – ואנחנו יודעים את זה מהרבה מאוד מחקרים, כולל שלנו – דווקא הרבה פעמים הסרבנות להתחסן גבוהה יותר בצוותים רפואיים.
נדב דוידוביץ: אני אומר את זה בצער רב אבל זאת המציאות.
נדב דוידוביץ: אנחנו יודעים את זה גם מחיסוני השפעת.
נדב דוידוביץ: לכן חשוב לשתף כמה שיותר גורמים מאוכלוסיות שונות, מן האוכלוסייה החרדית והאוכלוסייה הערבית, כדי לייצר קמפיין של עידוד חיסונים, שצריך להיעשות בהרבה מאוד אופנים.
נדב דוידוביץ: זה לא רק קמפיין בתקשורת.
נדב דוידוביץ: זה משהו שצריך ללכת הרבה יותר עמוק.
נדב דוידוביץ: גם צריך לזכור שאנחנו יודעים ממחקרים שאדם מאמין יותר לרופא המשפחה שממליץ לו על החיסון, יותר מאשר לגורם עלום ממשרד הבריאות.
נדב דוידוביץ: עוד נושא שחשוב לי מאוד להדגיש הוא שיש לשמור על הוועדות המקצועיות המעולות שיש למדינת ישראל, הוועדה המייעצת לחיסונים בראשות פרופ' שמואל רשפון, צוות הטיפול במגפות, ולהישמר מאוד מפוליטיזציה.
נדב דוידוביץ: היו כל מיני רעיונות על ועדות שרים למיניהן שיעסקו בנושאים האלה.
נדב דוידוביץ: אני חושב שזה דבר לא נכון, זה יפגע באמון של הציבור.
נדב דוידוביץ: אם מדברים על שקיפות, אני חבר בקבינט מומחים בראשות פרופ' נחמן אש.
נדב דוידוביץ: אמרתי גם לו וגם לפרופ' חזי לוי, אני מאוד ממליץ שהדיונים של הוועדות השונות יהיו פתוחים לציבור.
נדב דוידוביץ: ב-10 בדצמבר הולך להיות דיון של ה-FDA על חברת פייזר.
נדב דוידוביץ: גם באיחוד האירופאי עושים שימועים בנושא הזה.
נדב דוידוביץ: מבחינתי גם הדיון בוועדה הזאת הוא חלק מן התהליך.
נדב דוידוביץ: הדברים צריכים להיות כמה שיותר שקופים.
נדב דוידוביץ: לשאלתך, אולי נתחיל לחסן בינואר בכמות מסוימת, קטנה, ואולי טוב שכך, שהדברים ייעשו בצורה יותר הדרגתית כי אנחנו צריכים עוד זמן כדי לתכנן את הקמפיין הזה, כדי לקבל הרבה יותר נתונים, כדי שנוכל לעודד את ההתחסנות.
נדב דוידוביץ: אנשים שואלים על תופעות לוואי.
נדב דוידוביץ: צריך להבין שיש את שלב 4 של הפוסט-מרקטינג, וגם מדינת ישראל תמשיך לעקוב אחרי תופעות לוואי, אבל בינתיים מכל הנתונים שקיימים, הנתונים מאוד מעודדים.
נדב דוידוביץ: צריך להבין שהטכנולוגיות, אפילו טכנולוגיות של ה-messenger רנ"א, זה לא דבר שהמציאו אותו עכשיו, כבר כמה שנים עוסקים בכך.
נדב דוידוביץ: טוב שיש חיסונים מסוגים שונים.
נדב דוידוביץ: למשל מי שזוכר את מחלת הפוליו ואת ההתחסנות ב-2013–2014, שם למשל יש שני סוגים של חיסונים.
נדב דוידוביץ: בסך הכול משמחות מאוד ההתפתחויות האלה.
נדב דוידוביץ: אני מברך מאוד על ההשקעה במכון הביולוגי בנס ציונה.
נדב דוידוביץ: חשוב מאוד ברמה האסטרטגית שיהיו למדינת ישראל יכולות פיתוח חיסונים.
נדב דוידוביץ: השאלות שנשאלו, האם הכסף נזרק, או דברים מן הסוג הזה, אני חושב שזה ראייה לא נכונה.
נדב דוידוביץ: החיסון הזה הוא לא ריצת 100 מטר, הוא מרתון, כפי שאורי פיינשטיין אמר קודם, ואנחנו לא יודעים מה יהיה בהמשך.
נדב דוידוביץ: חשוב שגם נשמור על יכולות הייצור במדינת ישראל, זה לדעתי חלק מן הביטחון הלאומי שלנו.
נדב דוידוביץ: בנושא האזורי – חשוב מאוד שייצא מסר מן הוועדה, ואמרתי את זה גם בפורומים אחרים, שנראה איך אנחנו דואגים שיהיו חיסונים גם לרשות הפלסטינאית.
נדב דוידוביץ: אנחנו בסוף בשכונה קטנה וזה אינטרס שלנו שגם ברשות הפלסטינאית תהיה התחסנות.
נדב דוידוביץ: אני יודע שיש מחשבה כזאת אבל צריך לעקוב ולראות שהדבר הזה באמת קורה, כפי שסייענו לרשות הפלסטינאית בנושאי בדיקות ודברים אחרים.
נדב דוידוביץ: התחסנות של צוותים רפואיים היא נושא רגיש שצריך להשקיע בו מחשבה מיוחדת.
נדב דוידוביץ: אסיים ואומר דבר אחד, שהוא פחות לגבי הוועדה הזאת אבל באופן כללי.
נדב דוידוביץ: אנחנו חייבים לחזק את ארגון הבריאות העולמי.
נדב דוידוביץ: חבל מאוד שהיום שוק התרופות נעשה תחרותי.
נדב דוידוביץ: התופעה הזאת שמכונה Vaccine-Nationalism, שכל מדינה עושה את המשאים ומתנים הסודיים שלה, וראיתם שנציג משרד הבריאות צריך לשמור על סודיות – אני חושב שזה דבר לא טוב.
נדב דוידוביץ: אין לנו ברירה כרגע כי אנחנו בתוך המשחק הזה אבל אם היינו נותנים יותר כוח לארגון הבריאות העולמי ומשתפים איתו פעולה – ישראל משתפת פעולה אבל גם מדינות אחרות – בפרויקט שלהם של בדיקת החיסונים, השוואה האחד לשני מול פלצבו, זה היה טוב יותר לאנושות וגם המחירים בסוף היו זולים יותר.
נדב דוידוביץ: מרכז המחקר של - - - אמר שכתוצאה מה-Vaccine-Nationalism יש הפסד לעולם של למעלה מטריליון דולר כי התחרות הזאת והסודיות משחקים לידיים של חברות התרופות.
נדב דוידוביץ: אז טוב מאוד שישראל נמצאת בתהליך של ייצור חיסון, טוב מאוד שישראל לא שמה את כל הביצים בסל אחד.
נדב דוידוביץ: עדיין חסר מידע.
נדב דוידוביץ: יש לנו עכשיו זמן.
נדב דוידוביץ: אסור לנו לחשוב שהחיסון יגיע ומייד ייפתרו כל הבעיות.
נדב דוידוביץ: זה ייקח זמן ויהיה הדרגתי.
נדב דוידוביץ: טוב שננצל את הזמן לעידוד חיסונים ולשמירה על הדברים.
נדב דוידוביץ: אני רואה שאורי פיינשטיין כותב כאן שישראל הצטרפה ל"קובקס".
נדב דוידוביץ: זה נכון וזה דבר מצוין.
עינב קאבלה: תודה, פרופ' דוידוביץ.
עינב קאבלה: אחרונת הדוברים לפני שנסכם, ד"ר דיצה לוין מעמותת "מדעת", שהזכיר גם פרופ' דוידוביץ.
עינב קאבלה: שלום לך, גברתי, בבקשה.
דיצה לוין: שלום.
דיצה לוין: רציתי רק לתקן שתי תפיסות מוטעות שקיבלו קצת תהודה גם בוועדה הזאת.
דיצה לוין: תפיסה אחת היא שהרנ"א הוא פלטפורמה חדשה שלא נוסתה על בני אדם.
דיצה לוין: זה פלטפורמה שקיימת כבר כמה שנים והיו כבר עשרות ניסויים קליניים של שלב 1 וגם שלב 2 למחלות זיהומיות, למשל לשפעת החזירים, אפילו מודרנה עשתה את זה, ולזיקה – גם מודרנה עשתה.
דיצה לוין: כלומר הצטברו נתונים רבים למדי על בטיחות – שלב 1 זה בעיקר בטיחות, שלב 2 הוא כבר גם בטיחות אבל גם שיפור של תנאי החיסון, ויותר מזה, גם היו הרבה ניסויים על חיסונים לסרטן.
דיצה לוין: נכון, אף אחד מהם הוא לא לקורונה אבל מבחינה עקרונית הפלטפורמה הזאת, של שימוש ברנ"א, כבר אספה הרבה מאוד אנשים בעולם שקיבלו את החיסון הזה, הזריקו להם אותו ועקבו אחריהם יותר מאשר עכשיו, במשך שנה, ובמקרה של סרטן אפילו שנתיים.
דיצה לוין: כך שהחשש הזה הוא הגיוני לגבי כל חיסון, אבל להגיד שזה עוד לא נוסה בבני אדם זה תפיסה מוטעית.
דיצה לוין: התפיסה השנייה שתופסת הרבה נפח בדיונים היא הנושא של עיגול פינות.
דיצה לוין: נכון, כל העסק הזה נעשה מהר מאוד אבל לא בגלל שוויתרו על איזשהו שלב בתהליכים של בטיחות ויעילות אלא בגלל שהפלטפורמות הראשונות היו קיימות כבר ולכן ה-FDA או ארגוני הרגולציה לא היו צריכים להתחיל לבדוק כל שלב ושלב בתהליכי הייצור, במכשירים, בחומרים שבהם משתמשים ואפשר היה להשתמש באישורים הקודמים.
דיצה לוין: זה מאוד זירז.
דיצה לוין: והדבר השני, היה פה כסף, כך שאפשר היה לזרז מאוד את הניהול של הניסויים הקליניים, שהם מאוד מאוד יקרים ובדרך כלל חברות מתעכבות מאוד עד שהן אוספות מספיק כסף לשלב הבא, או עד שעושים אנליזה של התוצאות.
דיצה לוין: פה זירזו את זה.
דיצה לוין: והדבר השלישי הוא שבעצם היה מייד גם ארגון של מנגנוני הייצור, שהם גם לוקחים זמן.
דיצה לוין: והדבר הרביעי, שיש פה מגפה אז אפשר היה מהר מאוד לאסוף מספיק מקרים של תחלואה ולעשות את הסטטיסטיקה.
דיצה לוין: אני חושבת שלא כדאי להמשיך ולהפחיד ולהביא טענות שהן לא לגמרי מדויקות.
דיצה לוין: צריך לשנות את התפיסות הללו.
דיצה לוין: תודה רבה.
עינב קאבלה: תודה, ד"ר לוין.
עינב קאבלה: זאת בדיוק הסיבה שאנחנו מקיימים את הדיון הזה, כדי לא להסתמך על דברים שנאמרים בתקשורת אלא להסתמך על מומחים ועל אנשי מדע, שיגידו את הדברים מתוך ההבנה שלהם, לטובת האזרחים שישמעו ויבינו ביחד איתנו במה מדובר.
עינב קאבלה: אסכם את הדיון.
עינב קאבלה: קודם כול, לגבי המכון הביולוגי, אני לא יכולה להתעלם מהסבטקסט שלפחות אני הבנתי, הוא לא נאמר אבל אני הבנתי אותו, אולי בטעות.
עינב קאבלה: אגיד אמירה שיכולה להיות נכונה בכל מקרה, שאין ספק שחשוב שחיסון תוצרת הארץ יתקדם, זה ברור, לא צריך אפילו להסביר למה, בוודאי אם הוא יוכיח את יעילותו ואת בטיחותו, שיתקדם כמה שיותר מהר.
עינב קאבלה: לכן כוועדה אנחנו מוטרדים כשאנחנו שומעים בסבטקסט שייתכנו קשיים שעלולים אולי להביא לדחיית המועדים של השלבים שעוד באופק.
עינב קאבלה: אני קוראת לכל הנוגע בדבר בקרב הרגולטור, כמובן צריך לעשות הכול כפי שצריך, אני בטוחה שגם המכון הביולוגי רוצה לעשות את הדברים כפי שצריך וגם הרגולטור, אבל מפאת המגבלות השונות אנחנו לא יודעים בדיוק במה מדובר אבל אנחנו כן יכולים להעביר את המסר ולקוות שהדברים יתקדמו כפי שצריך, ובעזרת השם שגם יהיו תוצאות טובות.
עינב קאבלה: אני כן בעד אופטימיות זהירה, בטח אחרי ששמעתי את המומחים השונים שדיברו פה.
עינב קאבלה: חשוב שאנשי ציבור ונבחרי ציבור, לא מקרב המומחים, יהיו זהירים יותר בהבטחות שנוגעות לחיסון.
עינב קאבלה: הם כן צריכים לפעול ולקדם תהליכים אבל בכל הנוגע להעברת המסר לציבור צריך להיות זהירים כי שמענו מן המומחים וגם ממשרד הבריאות שיש עוד לא מעט נתונים שנדרשים.
עינב קאבלה: הנתונים שכבר קיימים מעודדים אבל יש עוד תהליך שצריך לקרות ומידע שצריך להילמד.
עינב קאבלה: עדיף שנשמע את הדברים בצורה אחראית מן הגורמים הנכונים ולא תוך שמיעת הדהודים של מועדים שלא תמיד מתכתבים עם המציאות.
עינב קאבלה: חשוב שלא תהיה תחושה שהנה עוד רגע אנחנו כבר כולנו מתחסנים ופטורים מן המגפה הנוראית הזאת, למרות שכולנו רוצים להיות פטורים ממנה ושהיא באמת תיעלם מן העולם, אבל המציאות – כמו במציאות, צריך לעשות את הדברים באחריות וצריך שהציבור ימשיך להקפיד על שמירת ההנחיות, ימשיך בזהירות המתבקשת להימנע מהתקהלויות אסורות, וחשוב כמובן להקפיד על עטיית מסכות.
עינב קאבלה: מסר שהנה בעוד רגע החיסון פה וממשיכים להתנהל כרגיל הוא בעיניי מסר לא אחראי.
עינב קאבלה: אני בעד האופטימיות הזהירה ואני מקווה מאוד שבאמת נצליח להתקדם אל עבר חיסון שיעזור לנו להתגבר, אבל באחריות ובבטחה.
עינב קאבלה: אני מודה לכל המשתתפים בזום, לכל המומחים שהגיעו להשתתף איתנו.
עינב קאבלה: תודה רבה, וגם לצוות הוועדה.
עינב קאבלה: שיהיה המשך יום טוב, ובעיקר בריאות טובה.
אופיר כץ: אני שמח לפתוח את הישיבה של ועדת המדע
אופיר כץ:  בהתאם להוראות סעיף 106(א)(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת
אופיר כץ:  ועדת הכנסת החליטה להמליץ לוועדת המדע והטכנולוגיה לבחור בחבר הכנסת איימן עודה כיושב-ראש הוועדה
אופיר כץ:  מי בעד ההחלטה? מי נגד? מי נמנע?
אופיר כץ:       ההחלטה עברה פה אחד
אופיר כץ:  הכיסא שלך
אמיר אוחנה: בהצלחה
איימן עודה: תודה רבה
איימן עודה:       טוב, מי אמור לדבר עכשיו? בבקשה
אמיר אוחנה: תודה לך, יושב-ראש הוועדה
אמיר אוחנה:  אני חושב שתגלה שבוועדה הזו, שלא כהרגלך, אין הרבה ויכוחים סוערים, אלא יש פה הרבה יותר נושאים מקצועיים, שהחשיבות שלהם איננה שנויה במחלוקת
אמיר אוחנה:  אנחנו רוצים לקדם את המדע והטכנולוגיה, אנחנו רוצים שישראל תמשיך לצעוד קדימה בכל התחומים, כל חלקי החברה הישראלית וכל המגזרים כמובן
אמיר אוחנה:       אני מאחל גם לחברי הוועדה וגם לך הרבה דיונים ענייניים והרבה קידום מוצלח של נושאים שיסייעו לכל חלקי החברה הישראלית, ומאחל לכם בהצלחה גדולה
איימן עודה: תודה רבה לך, יו"ר הכנסת אמיר אוחנה, ותודה רבה לך, חבר הכנסת אופיר כץ, יו"ר ועדת הכנסת, ותודה רבה לכם על הבחירה בי פה אחד
איימן עודה:       זו אכן ועדה חשובה ביותר
איימן עודה:  המדע והטכנולוגיה משתרעים על כל תחומי החיים – גם מכוני מחקר, גם אוניברסיטאות, גם משבר האקלים, שאני חושב שכאן ממש יהיה המקום שלו, נושא שהוא בוער וחשוב לכל האנושות
איימן עודה:  וכמו שאני רואה פה בתמונות, שיש גם ערבים ויהודים – את התמונות הללו נהפוך לרוח חיה בתוך הוועדה הזו
איימן עודה:       אני מושיט לכל חברי הבית, קואליציה ואופוזיציה
איימן עודה:  אני פונה לציבור הרחב ולמדענים במדינת ישראל להתחיל כשותפים ולעשות הכול כדי לסיים כשותפים
איימן עודה:  אני עדיין לא מכיר את כל הצוות, אבל הספקתי לשבת עם איילת והרגשתי שיש כימיה אנושית בינינו, ואני שמח על כך
איימן עודה:  נעבוד כולנו בשיתוף פעולה, ואני מקווה שזאת תהיה קדנציה שתהיה בה הצלחה מרבית לוועדת המדע
איימן עודה:  תודה רבה לכם
מירב בן ארי: בהצלחה
אופיר כץ: אדוני היושב-ראש, אנחנו צריכים להמשיך לוועדות נוספות
אופיר כץ:  אתם תמשיכו
עאידה תומא סלימאן: אני רוצה להגיד כמה מילים
עאידה תומא סלימאן:  קודם כול, חברי איימן – בהצלחה רבה
עאידה תומא סלימאן:  אני מברכת אותך
עאידה תומא סלימאן:  אולי אף אחד לא הזכיר את זה, אבל כמדומני זאת פעם ראשונה שחבר כנסת ערבי יושב בכיסא הזה
עאידה תומא סלימאן:  כמי שכיהנה כיושבת-ראש אני יודעת איזו אחריות נופלת על כתפי יושבי- הראש של ועדות
עאידה תומא סלימאן:  זאת עבודה קשה
עאידה תומא סלימאן:  אני בטוחה שתעשה אותה בצורה מצוינת
עאידה תומא סלימאן:       מעכשיו אני כבר רוצה לשריין דיונים על מעמד הנשים במדע – גם במחקרים, גם בעמדות שהן תופסות
עאידה תומא סלימאן:  ביחד נעזור כמה שאפשר
עאידה תומא סלימאן:  אני בטוחה בהצלחה
איימן עודה:  קיבלת
עאידה תומא סלימאן: קיבלתי דיונים? יופי
איימן עודה: הינה מקלב המיתולוגי
איימן עודה:  תגיד, אתה חבר בוועדה?
עאידה תומא סלימאן: הוא שר
אורי מקלב: אבל אם הייתי יכול להיות חבר בוועדות בכנסת, הייתי בוחר בוועדת המדע
איימן עודה: אני מבקש ממך לעזור לי, כי כשמזכירים את ועדת המדע ישר קופץ השם שלך
אורי מקלב: תודה רבה, אני שמח שאנחנו השארנו רישום, אבל אין לי ספק שגם אתה תשאיר רישום ניכר בוועדה הזו
אורי מקלב:  דיברת על התמונות
אורי מקלב:  זה היה במשמרת שלנו, אנחנו הכנסנו את זה
אורי מקלב:  אני יכול להגיד שהייתה לנו שיחה אישית קצרה לפני שבוע-שבועיים, שבה אמרתי לך שהוועדה הזאת חשובה מאוד, ועדה מיוחדת, שאולי לא כל כך מכירים את מה שהיא דנה בו ומה שהיא עושה
אורי מקלב:  בוועדה הזאת ובוועדות המשנה שהוועדה הזאת הקימה יש תחומי אחריות דברים שחשובים למדינה וגם למדינות אחרות, שבאות לפה ללמוד איך מדינת ישראל משגשגת בטכנולוגיה ובמדע
אורי מקלב:  יש לנו תפקיד להעביר את הדברים האלה החוצה, והוא חלק נכבד מהוועדה
אורי מקלב:  באים לכאן אורחים ומשלחות מחוץ לארץ והם לא מבקשים להיפגש עם שר הביטחון או שר האוצר, אלא עם שר המדע ועם ועדת המדע
אורי מקלב:  משלחות רבות באות לשמוע, אתה בטח תראה את זה
אורי מקלב:       אצלי לא היה שום נושא במדינת ישראל שזז שלי שהוועדה הזאת הייתה קשורה אליו
אורי מקלב:  אתה מוצא את ההקשר
אורי מקלב:  לכל דבר יש קשר, אין דבר שלא יכול להיות מושפע או קשור לוועדה הזאת
אורי מקלב:       יש לך צוות נהדר, מיומן, הרבה שנים, שאוהב מאוד את העבודה
אורי מקלב:  התלונה היחידה שתהיה לך מהם זה "תביא עוד עבודה"
אורי מקלב:  אני מאחל לך הצלחה גדולה
אורי מקלב:  בשולחן הזה אף פעם לא הייתה קואליציה ואופוזיציה, ובכל תפקיד יודעים לקשר בין כולם
אורי מקלב:       אני הקמתי שתיים או שלוש ועדות משנה, כולן היו של חברי אופוזיציה
אחמד טיבי: אגב, מיש עתיד יש כאן חמישה חברים
אורי מקלב: למה הם בחרו כאן?
עופר כסיף: כי המדע זה העתיד
אחמד טיבי: כדי  להפסיד שלטון בצורה כזאת צריך מדע
אורי מקלב: מדע לא מדויק
אורי מקלב:  אבל אתה תעשה כאן מדע מדויק יותר ומאוד תכליתי
איימן עודה:  אחמד טיבי, בבקשה
אחמד טיבי: א', אני רוצה לברך את חברי חבר הכנסת איימן עודה על תפקידו כיושב-ראש ועדת המדע
אחמד טיבי:  אני חושב שזו גאווה לסיעת חד"ש-תע"ל שפעם ראשונה שיש ח"כ ערבי שעומד בראש הוועדה הזאת, והוא מהסיעה שלנו
אחמד טיבי:  אני גם רוצה להגיד תודה רבה לאדם שניהל את המשא ומתן, הוא עבד קשה
אחמד טיבי:       זו ועדה מאוד רצינית, והתמונות כאן של מדענים יהודים וערבים אומרות הכול
אחמד טיבי:  השמיים הם הגבול
אחמד טיבי:  בהצלחה
אורי מקלב: רובם גם הופיעו פה
איימן עודה:  עופר, בבקשה
עופר כסיף: אני רוצה להצטרף לקודמיי בברכות ליושב-ראש הוועדה הטרי, ידידי איימן
עופר כסיף:  אני בטוח שהוא יעשה עבודה מצוינת
עופר כסיף:  אני גם חושב שזאת ועדה מאוד חשובה, ואפשר אפילו להעלות אותה עוד יותר למעלה
עופר כסיף:       השורש של המילה "מדע" זה ד"ע, שזה ידע
עופר כסיף:  מדע וידע זה דברים קשורים
עופר כסיף:  לצערי בבית הזה אני נתקל יותר במקרים של אי-ידע מאשר במקרים של ידע
עופר כסיף:  לפעמים באופן ציני, כדי להשתמש בכך לדברים לא ראויים, ולפעמים באמת מתוך חוסר ידע
עופר כסיף:  אני חושב שהוועדה הזאת היא ועדה שיש לה משמעות אדירה דווקא משום שהיא כזאת שכל כולה נסמכת ואמורה לקדם נושאים של ידע, לטובת כל הציבור – יהודים, ערבים וכל מי שחי פה
עופר כסיף:       אני מאחל בהצלחה ואני גם אשמח לקחת חלק
איימן עודה:  עוד מישהו רוצה לדבר? תודה רבה לכולכם, הישיבה נעולה
איימן עודה: שלום לכולם, אני מתכבד לפתוח את ישיבת ועדת המדע והטכנולוגיה בנושא הסדרת השימוש במאגרים ביומטריים במגזר הציבורי
איימן עודה:  זו ישיבה שנוגעת בנושא שהוא מאוד חשוב לציבור הרחב
איימן עודה:  כפי שכולכם יודעים, לטכנולוגיה יש יתרון גדול, הנה, אנחנו בחודש ינואר ויושבים בנוחות כתוצאה מההתפתחות הטכנולוגית
איימן עודה:  מצד שני, יש תופעות לוואי ופגיעות שנגרמות הן בטבע והן באדם עצמו
איימן עודה:  לכן חשוב לנו למצוא תמיד את האיזון הנכון וזה לב הדיון היום
איימן עודה:       גילוי נאות, מאז שחוקק החוק הזה, בשנת 2009, אנחנו כסיעה התנגדנו לו, מסיבות ברורות, בין אם מסכימים אתן או לא
איימן עודה:  עם זאת, ממקום מאוד טבעי ומפוכח, משחוקק החוק הזה אנחנו מחפשים את האיזון הנכון כי הוא כל כך עוצמתי ובעל יתרונות לאזרחי במדינה
איימן עודה:  יחד עם זאת יש דברים שמפריעים – שהמאגר הביומטרי לא נמצא במקום אחד ויחיד שבו יש עליו פיקוח, שהוא מהודק וברור, זה הגיע לכל מיני רשויות במדינה ואנחנו רוצים לפקח על העניין הזה
איימן עודה:       רועי פרידמן, הממונה על היישומים הביומטריים, בבקשה
רועי פרידמן: תודה ליושב-הראש ותודה לחברי הכנסת
רועי פרידמן:  נושא הסדרת המאגרים הביומטריים הוא נושא חשוב ורגיש
רועי פרידמן:  יש לו השפעות רוחב גם באזורי ביטחון, פרטיות, תפעול ואחריות של הממשלה על ניהול המידע הרגיש הזה
רועי פרידמן:  היחידה שאני עומד בראשה היא הגורם הרגולטיבי ומגבש המדיניות הפנים-ממשלתית בתחום הביומטרי
רועי פרידמן:  היא גורם מטה, לא גורם ביצוע
רועי פרידמן:  גורמי הביצוע הם גורמים אחרים בממשלה
רועי פרידמן:  היחידה היא חלק ממערך הסייבר הלאומי, שאחראי על ההגנה על הסייבר, והיא עוסקת גם בתחום ההגנה על המידע הביומטרי וגם בתחומים נוספים שקשורים בתפעול וכיו"ב
רועי פרידמן:  נמצאות פה איתי גם נעמה בן צבי, ראש מרכז פיקוח והכוונה, ועו"ד מיכל בלאו, שגם תצגנה את ההיבטים הרלוונטיים באזורים שלהן
רועי פרידמן:       כפי שאמרתי, היחידה עוסקת בשלושה נושאים עיקריים: פיקוח על פרויקט התיעוד הלאומי החכם, שם החוק שמכוחו פועל המאגר הביומטרי, מונפק התיעוד, תעודות זהות, דרכונים, קובע שראש הממשלה ימנה ממונה יישומים ביומטריים שיפקח על מימוש הוראות החוק
רועי פרידמן:  הפיקוח הוא משהו מתמשך
רועי פרידמן:  התוצרים של הפיקוח הם דוחות פיקוח והם נדונים בוועדה משותפת של ועדת המדע, ועדת החוקה וועדת הפנים
רועי פרידמן:       הנושא השני, שהוא רחב יותר, זו מדיניות לאומית בתחום הביומטריה
רועי פרידמן:  הממשלה הטילה עלינו לגבש מדיניות לאומית כזו
רועי פרידמן:  המדיניות הזו הוגשה ואנחנו נמצאים בעבודה אל מול משרדי הממשלה כדי לוודא שהניהול שלהם של ביומטריה תואם את התפיסה של איך צריך לנהל את המידע הרגיש הזה
רועי פרידמן:  הנושא השלישי הוא הזדהות דיגיטלית
רועי פרידמן:  גם פה היחידה גיבשה מדיניות להזדהות דיגיטלית, Digital Identity, וגופי הממשלה מממשים את המדיניות הזאת
רועי פרידמן:  אנחנו נתרכז היום באזורים הביומטריים
רועי פרידמן:       חשוב לי רק להזכיר שהיחידה, מכוח שלוש המשימות העיקריות האלה, גם מפעילה מעבדה ביומטרית לאומית
רועי פרידמן:  אנחנו מקיימים מבדקים שתומכים את עבודת היחידה ותומכים את כלל עבודת הממשלה בבדיקה של ציוד ביומטרי לפני הטמעתו
רועי פרידמן:  זה תומך בהמלצות המדיניות שלנו ובפיקוח שאנחנו מבצעים
רועי פרידמן:  חשוב לי גם כאן להזכיר את נושא זיהוי פנים במרחב הציבורי שלא נעסוק בו היום, שגם באזור הזה היחידה גיבשה מדיניות על האופן בו נכון לעשות שימוש בזיהוי פנים במרחב הציבורי, כך שמצד אחד נפיק את התועלות ממנו אבל מצד שני זה אירוע דרמטי וצריך לשים את האיזונים והבלמים הרלוונטיים
נעמה בן צבי: בוקר טוב לכולם
נעמה בן צבי:  לפני שנרד לפרטים אתן קצת מושגים כדי שנהיה כולנו על אותו עמוד
נעמה בן צבי:  אז מה זה בכלל ביומטריה? ביומטריה זה איזשהו מאפיין ביולוגי, אנטומי, פיזיולוגי והתנהגותי שניתן למדוד אותו וניתן להשתמש בו לזיהוי אוטומטי, כשהתהליך מדבר על תהליך אוטומטי לאימות זהות של אנשים בווליום גדול
נעמה בן צבי:  מהפכת הביג דאטה בעצם אפשרה מערכות מורכבות והשגת הוצאות בזמן קצר
נעמה בן צבי:  אחד המאפיינים העיקריים של תחום הביומטריה הוא שמדובר במידע רגיש שאינו בר החלפה
נעמה בן צבי:  מה שאתם רואים למטה אלה סוגים שונים של מודלים ביומטריים
נעמה בן צבי:  יש הרבה מאוד סוגים
נעמה בן צבי:  אנחנו מתמקדים בישראל בעיקר בצד ההגנתי, בזיהוי פנים וטביעות אצבע
נעמה בן צבי:  אלה המודלים הנפוצים ביותר
נעמה בן צבי:       נושא הביומטריה פרץ לחיינו, גם חיינו האזרחיים, ונמצא כמעט בכל מקום, נוגע בנו בהרבה מאוד מקומות
נעמה בן צבי:  למעלה אתם רואים הצגה של המגמה השלטת היום, טביעות אצבע, פחות או יותר ביומטריה יציבה ומאוד ותיקה
נעמה בן צבי:  זיהוי פנים – זינוק משמעותי גם ביכולת הטכנולוגית והדיוק וגם בשימושים, ודוגמאות שונות היכן אנחנו פוגשים את הטכנולוגיה הזו, אם זה בפרויקט הנפקת התיעוד, מי שמחזיק פה תעודת זהות ביומטרית או דרכון ביומטרי פגש את זה בלשכות רשות האוכלוסין, במעברי הגבול באמצעות דרכונים
נעמה בן צבי:  יש היום שימושים בביומטריה במערכת הבנקאית לתהליכי eKYC - Know Your Customer - גם בזיהוי מרחוק
נעמה בן צבי:  מי מאתנו שפותח את הסמארטפון שלו באמצעות הביומטריה וכו'
נעמה בן צבי:  שימושים רבים שפוגשים אותנו שוב ושוב
נעמה בן צבי:       כמובן שיחד עם היתרונות יש גם חסרונות
נעמה בן צבי:  מה שאתם רואים פה זה העתק מתוך דוח מבקר המדינה משנת 2020 לתועלות וסיכונים
נעמה בן צבי:  יש רבים, אני אולי רק אצביע על שני דברים עיקריים
נעמה בן צבי:  למעשה הסיבה המרכזית שבגללה הביומטריה פרצה לחיינו בצורה כל כך משמעותית בעשור האחרון היא הנוחות, הנוחות בטכנולוגיה
נעמה בן צבי:  אנחנו פשוט מביאים את עצמנו, לא צריך סיסמאות, לא צריך כרטיסים, פשוט להביא את עצמנו
יאסר חוג'יראת: וגם למנוע זיופים
נעמה בן צבי:   יש גם זיופים, נכון
נעמה בן צבי:  לצד הדבר הזה יש סיכונים שקשורים להגנת הסייבר, לפרטיות וגם שיעורי שגיאות
נעמה בן צבי:  המערכות מדויקות אך עדיין יש בהן שגיאות
נעמה בן צבי:  זו יכולה להיות שגיאה מסוג של התחזות וזו יכולה להיות שגיאה מסוג של מניעת שירות
נעמה בן צבי:  בכל אלה אנחנו עוסקים באיזון התמידי הזה בין התועלות לסיכונים
נעמה בן צבי:       חוק התיעוד הלאומי החכם, או החוק הביומטרי – נשתמש בקיצור הזה – הוא חוק מאוד מפורט לפיו מנוהל פרויקט משמעותי, מובצע בשנת 2013, כשבקצה שלו תעודות זהות חכמות ודרכונים חכמים והוא כולל גם מאגר ביומטרי מוסדר בחוק
נעמה בן צבי:  יש שני רגולטורים ממשלתיים שעוסקים בזה: אנחנו כממונה, כמפקח-על, והקצין המוסמך במערך הסייבר מנחה בתחום הסייבר
נעמה בן צבי:  יש הרבה מאוד בקרות, פיקוח, תכנון, ארכיטקטורה
נעמה בן צבי:  הסעיפים מפורטים
נעמה בן צבי:       לצד הדבר הזה הרבה יישומים ביומטריים אחרים בממשלה, וגם מחוצה לה, מסוגים שונים
נעמה בן צבי:  מיד אנחנו נראה שיש הרבה מאוד משרדי ממשלה שלמעשה מחזיקים פחות או יותר את אותו מידע, בדגש על תמונות פנים, אבל היישומים האלה, או הפרויקטים האלה, לא נחים תחת חקיקה או תחת כל הבקרות שציינתי קודם, ולכן יש כאן פער
נעמה בן צבי:  על הפער הזה מגשרת באופן חלקי החלטת הממשלה שהתקבלה ב-2012, מכוחה אנחנו פועלים
נעמה בן צבי:  רועי הזכיר קודם את המדיניות הלאומית ליישומיים ביומטריים שגובשה בהתאם להחלטת הממשלה ואנחנו עובדים בשנים האחרונות מול רוב משרדי הממשלה כדי לראות אימות למדיניות הזו
נעמה בן צבי:       אני בטוחה שכולם פה בבית המחוקקים יודעים שהחלטת ממשלה יכולה לקחת אותנו עד נקודה מסוימת, זו לא חקיקה ראשית, ובכל מקרה הדבר תלוי מאוד בשיתוף הפעולה של המשרדים עם העבודה שאנחנו עושים איתם
נעמה בן צבי:  מה שאנחנו רואים פה זו תמונת המצב שראינו ב-2021-2022
נעמה בן צבי:  העבודה שלנו הקיפה 10 משרדי הממשלה, 13 מיליון רשומות ביומטריות – תמונת פנים היא ביומטריה, חשוב מאוד להדגיש, ראינו שוב ושוב במשרדים שאין מספיק הבנה שמדובר בביומטריה
נעמה בן צבי:  הפער שקיים בין הפרויקט הביומטרי המשמעותי, עם כל התשומות שמושקעות בו, למול פרויקטים אחרים, הוא מאוד ניכר
נעמה בן צבי:  חשוב לזכור שלמרות שתמונת הפנים שלנו נמצאת למעשה בכל מקום - - -
ואליד אל הואשלה: כשאת אומרת 13 מיליון רשומות ביומטריות, למה את מתכוונת?
נעמה בן צבי: תכף נראה פירוט
נעמה בן צבי:  צריך לזכור שאגירה של תמונות פנים במאגרים גדולים ומתויגים הופכת להיות נכס אסטרטגי משמעותי, לא תמונות בודדות שנמצאות ברשת אלא נכסים אסטרטגיים שכך צריך להתייחס אליהם
נעמה בן צבי:  לשאלתך, הנה המשרדים שעבדנו מולם בחלוקה לכמויות הרשימות הביומטריות שכל אחד מהם מחזיק
נעמה בן צבי:  בעקבות העבודה שלנו נמחקו למעשה שני מאגרים: מאגר אחד מרכזי ברשות הארצית לתחבורה ציבורית, מחזיקי ה"רב-קו", 6
נעמה בן צבי: 1 מיליון תמונות פנים, ומאגר קטן נוסף, מערך הדיגיטל, שעסק בעובדי מדינה
נעמה בן צבי:       עוד נושא שחשוב להכיר הוא שלא רק משרדים מחזיקים במאגרים ביומטריים אלא יש לפעמים תעבורה בין המשרדים
נעמה בן צבי:  יש פה שתי דוגמאות מובהקות של העברת ביומטריה דרך הערוץ של העברת מידע בין גופים ציבוריים, וגם פה אנחנו רואים קושי בערוץ שכזה, שהוא בפועל ערוץ עקיף בחלוקת המידע בין משרדים שונים ויש פה פער נוסף שצריך להתייחס אליו
מיכל בלאו אור: עו"ד מיכל בלאו אור, מהלשכה המשפטית במערך הסייבר הלאומי ויועצת משפטית ליחידת הממונה
מיכל בלאו אור:  אני אדבר קצת על ההיבטים המשפטיים של אותם מאגרים ביומטריים
מיכל בלאו אור:  קודם כל, כפי שנאמר, המחוקק נתן את דעתו לנושא היישומים הביומטריים בממשלה בחוק הביומטרי, שהוא באמת חוק מפורט, לרבות פירוט של אבטחת מידע של המאגר הביומטרי, מה ניתן לעשות, מה ניתן להעביר ומה לא
מיכל בלאו אור:  לצד זאת יש כמובן את המדיניות הלאומית ליישומים ביומטריים שנכתבה ע"י יחידת הממונה מכוח החלטת הממשלה
מיכל בלאו אור:      חשוב לציין שמידע ביומטרי הוא מידע פרטי לפי חוק הגנת הפרטיות ותקנות אבטחת מידע, וכפי שגם נאמר, מאגר תמונת פנים הוא למעשה מאגר מידע ביומטרי
מיכל בלאו אור:  כל הדברים האלה מדגישים את הסיכונים המשפטיים לצד אותם סיכונים מקצועיים שכבר פורט עליהם ושל אי-הסדרה חוקית ביחס למאגרים ביומטריים בממשלה, בניגוד להסדרה המאוד-מאוד מפורטת שיש ביחס למאגר הביומטרי הלאומי
מיכל בלאו אור:  דוגמאות למאגרים שהם מאוד משמעותיים: מאגר משרד התחבורה ומאגר שנוצר ברשות האוכלוסין, שאינם מהמאגר הביומטרי הלאומי, שאין להם את הבסיס החוקי המתאים, ואנחנו בהחלט חושבים שצריך לפעול כדי להסדיר את זה
מיכל בלאו אור:       אותם סיכונים, חשוב להגיד - - -
איימן עודה: דיברת על דבר שהוא חשוב לכולנו